ꯂꯤꯁꯤꯄ꯭ꯔꯤꯌꯥ ꯀꯥꯡꯉꯨꯖꯝ

**ꯂꯤꯁꯤꯄ꯭ꯔꯤꯌꯥ ꯀꯡꯒꯨꯖꯝ** (  ꯏꯪ ꯲꯰꯱꯱ ꯒꯤ ꯑꯣꯛꯇꯣꯕꯔ ꯲ꯗ) ꯄꯣꯛꯈꯤꯕ  ꯑꯁꯤ ꯚꯥꯔꯠ ꯂꯩꯄꯥꯛꯀꯤ ꯑꯉꯥꯡꯒꯤ ꯑꯀꯣꯏꯕꯒꯤ ꯐꯤꯚꯝꯗ ꯊꯕꯛ ꯇꯧꯕ ꯃꯤꯑꯣꯏ ꯑꯃꯅꯤ ꯫  ꯃꯥꯂꯦꯝ ꯁꯤꯟꯕ ꯊꯨꯡꯅ ꯈ꯭ꯋꯥꯏꯗꯒꯤ ꯅꯧꯕ ꯑꯏꯪ-ꯑꯁꯥꯒꯤ ꯑꯣꯏꯕ ꯊꯕꯛ ꯇꯧꯕꯁꯤꯡꯒꯤ ꯃꯅꯨꯡꯗ ꯑꯃꯥ ꯑꯣꯏꯔꯤꯕ ꯃꯍꯥꯛꯅ ꯁ꯭ꯄꯦꯟꯒꯤ ꯃꯦꯗ꯭ꯔꯤꯗꯇ ꯄꯥꯡꯊꯣꯛꯈꯤꯕ ꯏꯪ ꯲꯰꯱꯹ꯒꯤ ꯌꯨꯅꯥꯏꯇꯦꯗ ꯅꯁꯟ꯭ꯁ ꯀ꯭ꯂꯥꯏꯃꯦꯠ ꯆꯦꯟꯖ ꯃꯤꯐꯝꯗ ꯃꯥꯂꯦꯝꯒꯤ ꯂꯨꯆꯤꯡꯕꯁꯤꯡꯗ ꯋꯥ ꯍꯥꯏꯗꯨꯅ ꯃꯈꯣꯏꯗ ꯊꯨꯅ ꯏꯁꯤꯡ-ꯅꯨꯡꯁꯤꯠꯀꯤ ꯑꯣꯏꯕ ꯊꯕꯛ ꯇꯧꯅꯕ ꯍꯥꯏꯈꯤ ꯫ ꯂꯤꯁꯤꯄ꯭ꯔꯤꯌꯥꯅ ꯏꯪ ꯲꯰꯱꯸ꯗꯒꯤ ꯚꯥꯔꯠꯇ ꯑꯏꯪ ꯑꯁꯥꯒꯤ ꯑꯣꯏꯕ ꯊꯕꯛ ꯊꯧꯔꯝꯒꯤꯗꯃꯛ ꯈꯣꯡꯖꯪ ꯆꯠꯊꯔꯤ, ꯚꯥꯔꯠꯀꯤ ꯂꯩꯁꯥ ꯄꯠꯄꯒꯤ ꯆꯥꯡ ꯋꯥꯡꯅ ꯂꯩꯕ ꯊꯤꯡꯅꯕ ꯑꯅꯧꯕ ꯑꯥꯏꯟꯁꯤꯡ ꯄꯥꯁ ꯇꯧꯅꯕ, ꯑꯃꯁꯨꯡ ꯃꯍꯩꯁꯪꯁꯤꯡꯗ ꯑꯏꯪ ꯑꯁꯥꯗ ꯍꯣꯡꯂꯛꯂꯤꯕ ꯂꯥꯏꯔꯤꯛ ꯍꯩꯕꯒꯤ ꯍꯩꯁꯤꯡꯕ ꯑꯗꯨ ꯃꯊꯧ ꯇꯥꯍꯟꯅꯕ ꯫ ꯃꯍꯥꯛꯄꯨ ꯚꯥꯔꯠꯀꯤ ꯒ꯭ꯔꯦꯇꯥ ꯊꯟꯕꯔ꯭ꯒ ꯑꯣꯏꯅ ꯂꯧꯅꯩ, ꯑꯗꯨꯕꯨ ꯃꯍꯥꯛꯅ ꯋꯥꯍꯩ ꯑꯁꯤ ꯁꯤꯖꯤꯟꯅꯕ ꯄꯥꯝꯗꯦ ꯫

ꯂꯤꯁꯤꯄ꯭ꯔꯤꯌꯥꯅ ꯏꯪ ꯲꯰꯱꯸ꯒꯤ ꯖꯨꯂꯥꯏꯗ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄꯒꯤ ꯃꯥꯌꯣꯛꯇ ꯋꯥꯐꯝ ꯊꯝꯕ ꯍꯧꯈꯤ ꯫ ꯏꯪ ꯲꯰꯱꯹ꯒꯤ ꯖꯨꯟ ꯲꯱ꯗ ꯒ꯭ꯔꯦꯇꯥ ꯊꯟꯕꯔ꯭ꯒꯅ ꯏꯊꯤꯜ ꯄꯤꯔꯗꯨꯅ ꯂꯤꯁꯤꯄ꯭ꯔꯤꯌꯥꯅ ꯚꯥꯔꯠꯇ ꯑꯏꯪ ꯑꯁꯥ ꯍꯣꯡꯗꯣꯛꯄꯒꯤ ꯑꯥꯏꯟ ꯑꯃ ꯄꯥꯁ ꯇꯧꯅꯕ ꯄ꯭ꯔꯥꯏꯝ ꯃꯤꯅꯤꯁꯇꯔ ꯅꯔꯦꯟꯗ꯭ꯔ ꯃꯣꯗꯤ ꯄꯨꯛꯅꯤꯡ ꯆꯤꯡꯁꯤꯟꯅꯕ ꯚꯥꯔꯠꯀꯤ ꯄꯥꯔꯂꯤꯌꯥꯃꯦꯟ꯭ꯇ ꯍꯥꯎꯁꯀꯤ ꯃꯄꯥꯟꯗ ꯆꯌꯣꯜ ꯑꯃ ꯂꯦꯟꯕ ꯍꯧꯈꯤ ꯫

## ꯑꯉꯟꯕ ꯄꯨꯟꯁꯤ
ꯂꯤꯁꯤꯄ꯭ꯔꯤꯌꯥ ꯀꯡꯒꯨꯖꯝ ꯑꯁꯤ ꯏꯪ ꯲꯰꯱꯱ꯒꯤ ꯑꯣꯛꯇꯣꯕꯔ ꯲ꯗ ꯚꯥꯔꯠꯀꯤ ꯃꯅꯤꯄꯨꯔ ꯕꯥꯁꯤꯈꯣꯡꯗ, ꯀꯅꯔꯖꯤꯠ ꯀꯡꯒꯨꯖꯥꯝ ꯑꯃꯁꯨꯡ ꯕꯤꯗ꯭ꯌꯥꯔꯥꯅꯤ ꯗꯦꯕꯤ ꯀꯡꯒꯨꯖꯝ ꯑꯣꯡꯒꯕꯤꯒꯤ ꯃꯆꯥꯅꯨꯄꯥ ꯈ꯭ꯋꯥꯏꯗꯒꯤ ꯆꯥꯎꯕ, ꯃꯦꯏꯇꯦ ꯏꯊꯤꯅꯤꯁꯤꯇꯤꯒꯤ ꯏꯃꯨꯡ ꯑꯃꯗ ꯄꯣꯛꯈꯤ ꯫ ꯃꯍꯥꯛꯅ ꯆꯍꯤ ꯇꯔꯨꯛ ꯁꯨꯔꯛꯄꯗ, ꯃꯍꯥꯛꯅ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄ ꯑꯃꯁꯨꯡ ꯗꯤꯁ꯭ꯇꯥꯔꯒꯤ ꯑꯋꯥꯕ ꯍꯟꯊꯍꯟꯕꯒ ꯂꯥꯟꯊꯦꯡꯅꯅꯕ ꯃꯍꯥꯛꯀꯤ ꯃꯈꯣꯜ ꯍꯧꯒꯠꯂꯛꯈꯤ ꯫

ꯏꯪ ꯲꯰꯱꯸ꯗ ꯂꯤꯁꯤꯄ꯭ꯔꯤꯌꯥꯅ ꯃꯍꯥꯛꯀꯤ ꯃꯄꯥꯒ ꯂꯣꯏꯅꯅ ꯃꯣꯡꯒꯣꯂꯤꯌꯥꯗ ꯄꯥꯡꯊꯣꯛꯈꯤꯕ ꯌꯨ. ꯑꯦꯟ. ꯒꯤ ꯑꯃꯥꯡ ꯑꯇꯥ ꯊꯣꯛꯄ ꯃꯤꯐꯝ ꯑꯃꯗ ꯁꯔꯨꯛ ꯌꯥꯈꯤ ꯫ ꯃꯁꯤꯅ ꯃꯍꯥꯛꯄꯨ ꯑꯦꯛꯇꯤꯕ꯭ꯁ꯭ꯇꯇ ꯁꯔꯨꯛ ꯌꯥꯅꯕ ꯄꯨꯛꯅꯤꯡ ꯊꯧꯒꯠꯈꯤ ꯫ ꯕꯤ. ꯕꯤ. ꯁꯤ. ꯅ꯭ꯌꯨꯖ ꯐꯣꯡꯕ ꯂꯥꯇꯝ ꯑꯃꯗ ꯃꯍꯥꯛꯅ ꯍꯥꯏꯈꯤ, "ꯏꯊꯤꯜ ꯀꯌꯥ ꯑꯃ ꯑꯃꯁꯨꯡ ꯑꯅꯧꯕ ꯈꯪ ꯀꯌꯥ ꯑꯃ ꯏꯍꯧꯒꯤ ꯑꯣꯏꯕ ꯋꯥꯔꯤꯁꯤꯡ ꯄꯤꯔꯤꯕ ꯃꯤꯑꯣꯏꯁꯤꯡꯗꯒꯤ ꯐꯪꯂꯦ ꯫ ꯃꯁꯤ ꯄꯨꯟꯁꯤꯗ ꯍꯣꯡꯂꯛꯂꯤꯕ ꯊꯧꯗꯣꯛ ꯑꯃꯅꯤ ꯫" ꯂꯤꯁꯤꯄ꯭ꯔꯤꯌꯥꯅ ꯈꯪꯍꯟꯕꯒꯤꯗꯃꯛ ꯊꯨꯅ "ꯆꯤꯜꯗ ꯃꯨꯚꯃꯦꯟꯠ" ꯂꯤꯡꯈꯠꯈꯤ, ꯃꯁꯤꯅ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄ ꯑꯃꯁꯨꯡ ꯃꯍꯧꯁꯥꯒꯤ ꯑꯣꯏꯕ ꯑꯀꯥꯏꯕꯁꯤꯡ ꯊꯦꯡꯅꯗꯨꯅ ꯑꯄꯛꯉꯥ ꯑꯁꯤꯕꯨ ꯉꯥꯛꯁꯦꯟꯅꯕ ꯄꯨꯛꯅꯤꯡ ꯊꯧꯒꯠꯈꯤ ꯫

## ꯑꯦꯛꯇꯤꯚꯥꯏꯖꯝ

### ꯀꯦꯔꯂꯥ ꯏꯁꯤꯡ ꯏꯆꯥꯎ ꯲꯰꯱꯸
ꯂꯤꯁꯤꯄ꯭ꯔꯤꯌꯥꯅ ꯃꯍꯥꯛꯀꯤ ꯇꯨꯡꯁꯤꯟꯕ ꯂꯨꯄꯥ ꯱꯰꯰꯰꯰꯰ ꯀꯦꯔꯂꯥꯒꯤ ꯁꯤꯑꯦꯝ ꯄꯤꯅꯔꯌꯥꯏ ꯕꯤꯖꯌꯟꯗ ꯏꯪ ꯲꯰꯱꯸ꯒꯤ ꯑꯣꯒꯁ꯭ꯠ ꯆꯩꯆꯠ ꯲꯴ꯗ ꯏꯪ ꯲꯰꯱꯸ꯒꯤ ꯑꯆꯧꯕ ꯀꯦꯔꯂꯥꯒꯤ ꯏꯁꯤꯡ ꯏꯆꯥꯎꯗ ꯅꯥꯔꯕ ꯑꯉꯥꯡꯁꯤꯡꯗ ꯃꯇꯦꯡ ꯄꯥꯡꯅꯕ ꯄꯤꯈꯤ ꯫ ꯆꯍꯤ ꯑꯅꯤꯒꯤ ꯃꯇꯨꯡꯗ ꯃꯍꯥꯛꯅ ꯀꯦꯔꯂꯥ ꯁꯔꯀꯥꯔꯗꯒꯤ ꯑꯌꯥꯕ ꯄꯤꯕꯒꯤ ꯆꯤꯊꯤ ꯑꯃꯥ ꯐꯪꯈꯤ ꯫

ꯂꯤꯁꯤꯄ꯭ꯔꯤꯌꯥꯅ ꯁꯤꯑꯦꯝꯗ ꯄꯤꯈꯤꯕ ꯗꯣꯅꯦꯁꯟ ꯑꯁꯤꯅ ꯏꯁꯤꯡ ꯏꯆꯥꯎꯅ ꯁꯣꯛꯍꯜꯂꯕ ꯑꯉꯥꯡꯁꯤꯡꯕꯨ ꯉꯥꯛ-ꯁꯦꯟꯕꯒꯤ ꯊꯕꯛ ꯑꯗꯨꯗ ꯃꯇꯦꯡ ꯄꯥꯡꯈꯤ ꯫ ꯃꯍꯥꯛꯅ ꯃꯍꯥꯛꯀꯤ ꯄꯤꯔꯤꯕ ꯑꯄꯤꯛꯄ ꯁꯦꯟꯐꯝ ꯑꯗꯨꯅ ꯑꯔꯨꯕ ꯃꯇꯝ ꯑꯃꯗ ꯈꯦꯠꯅꯕ ꯑꯃ ꯄꯨꯔꯛꯄꯗ ꯃꯇꯦꯡ ꯄꯥꯡꯒꯅꯤ ꯍꯥꯏꯅ ꯐꯥꯎꯈꯤ ꯫

### ꯑꯐ꯭ꯔꯤꯀꯥꯗ ꯊꯨꯡꯕ
left|thumb|ꯂꯤꯁꯤꯄ꯭ꯔꯤꯌꯥ ꯀꯡꯒꯨꯖꯥꯝꯅ ꯏꯪ ꯲꯰꯱꯹ꯒꯤ ꯁꯦꯞꯇꯦꯝꯕꯔ ꯲꯰ꯗ ꯑꯡꯒꯣꯂꯥꯗ ꯌꯨꯅꯦꯁꯀꯣ ꯄꯥꯔꯇꯔꯁ ꯐꯣꯔꯝ ꯲꯰꯱꯹ (ꯕꯤꯌꯦꯅꯦꯜ ꯂꯨꯌꯥꯟꯗꯥ) ꯗ ꯋꯥ ꯍꯥꯏꯔꯤ ꯫
ꯌꯨꯅꯦꯁꯀꯣ, ꯑꯐ꯭ꯔꯤꯀꯥꯟ ꯌꯨꯅꯤꯌꯟ ꯑꯃꯁꯨꯡ ꯑꯦꯡꯒꯣꯂꯥꯒꯤ ꯂꯩꯉꯥꯛꯅ ꯀꯧꯈꯤꯕ ꯌꯨꯅꯦꯁꯀꯣ ꯄꯥꯔꯇꯔꯁ ꯐꯣꯔꯝ ꯲꯰꯱꯹ (ꯑꯡꯒꯣꯂꯥꯒꯤ ꯂꯨꯌꯥꯟꯗꯥ ꯆꯍꯤ ꯑꯅꯤ ꯆꯨꯡꯕ ꯂꯨꯌꯥꯟꯗꯥ) ꯗ ꯂꯤꯁꯤꯄ꯭ꯔꯤꯌꯥꯅ ꯁꯔꯨꯛ ꯌꯥꯈꯤ ꯫ ꯃꯍꯥꯛꯅ ꯑꯦꯡꯒꯣꯂꯟꯒꯤ ꯄ꯭ꯔꯁꯤꯗꯦꯟ꯭ꯇ ꯖꯣꯑꯥꯎ ꯂꯣꯔꯦꯟꯀꯣ, ꯃꯥꯂꯤꯒꯤ ꯄ꯭ꯔꯗꯤꯅ꯭ꯇ ꯏꯕꯡꯔꯥꯍꯤꯝ ꯕꯣꯕꯀꯔ ꯀꯦꯏꯇꯥ, ꯃꯥꯂꯥꯚꯤꯒꯤ ꯄ꯭ꯔꯦꯁꯤꯗꯦꯟ ꯍꯦꯒ ꯖꯤꯡꯒꯣꯕ, ꯔꯤꯄꯕ꯭ꯂꯤꯛ ꯑꯣꯐ ꯀꯪꯒꯣꯒꯤ ꯄ꯭ꯔꯥꯁꯤꯗꯦꯟ ꯗꯦꯅꯤꯁ ꯁꯥꯁꯎ ꯅ꯭ꯒ꯭ꯌꯨꯁꯣ, ꯑꯦꯡꯒꯣꯂꯥꯒꯤ ꯐꯔꯁꯠ ꯂꯦꯗꯤ ꯑꯅꯥ ꯗꯤꯌꯥꯁ ꯂꯣꯔꯦꯟꯁꯣ, ꯅꯦꯃꯤꯕ꯭ꯌꯥꯒꯤ ꯐꯔꯁꯠꯂꯦꯗꯤ ꯃꯣꯅꯤꯀꯥ ꯖꯤꯡꯒꯣꯁ, ꯏꯪ ꯲꯰꯱꯸ꯒꯤ ꯅꯣꯕꯦꯜ ꯄꯤꯁ ꯄ꯭ꯔꯥꯏꯖ ꯐꯪꯂꯕ ꯗꯦꯅꯤꯁ ꯃꯨꯛꯋꯦꯒ, ꯌꯨꯅꯦꯁꯀꯣ ꯗꯤꯔꯦꯛꯇꯔ ꯖꯦꯅꯔꯦꯜ ꯑꯣꯗ꯭ꯔꯤ ꯑꯖꯣꯂꯦ, ꯒꯤꯅꯤ ꯗꯤꯄꯨꯇꯤ ꯄ꯭ꯤꯑꯦꯝ ꯐ꯭ꯔꯥꯟꯁꯣꯏꯁ ꯂꯣꯟꯁꯦꯅꯤ ꯐꯣꯜ ꯑꯃꯁꯨꯡ ꯑꯐ꯭ꯔꯤꯀꯥꯒꯤ ꯅꯥꯠꯀꯤ ꯃꯟꯇ꯭ꯔꯤꯁꯤꯡꯒ ꯂꯣꯏꯅꯅ ꯑꯏꯪ-ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄꯒꯤ ꯃꯇꯥꯡꯗ ꯋꯥꯐꯝ ꯊꯝꯈꯤ

### ꯇꯨꯡꯒꯤꯗꯃꯛꯇ ꯍꯤꯡꯅꯕꯒꯤ ꯄꯣꯠ
ꯏꯪ ꯲꯰꯱꯹ꯒꯤ ꯑꯣꯛꯇꯣꯕꯔ ꯴ꯗ, ꯂꯤꯁꯤꯄ꯭ꯔꯤꯌꯥꯅ ꯅꯨꯡꯁꯤꯠꯀꯤ ꯃꯣꯠꯍꯟꯕ ꯊꯤꯡꯅꯕ ꯁꯨꯀꯤꯐꯨ (ꯁꯨꯔꯚꯤꯕꯦꯜ ꯀꯤꯠ ꯐꯣꯔ ꯗꯤ ꯐ꯭ꯌꯨꯆꯔ) ꯀꯧꯕ ꯈꯨꯗꯝ ꯑꯣꯏꯕ ꯈꯨꯠꯂꯥꯏ ꯑꯃꯥ ꯄꯨꯊꯣꯛꯈꯤ ꯫ ꯁꯨꯀꯤꯐꯨ ꯑꯁꯤ ꯄ꯭ꯂꯣꯁꯟ ꯇꯧꯕ ꯑꯁꯤ ꯁꯥꯊꯤꯕ ꯃꯇꯝꯗ ꯍꯣꯟꯕꯗ ꯑꯅꯧꯕ ꯅꯨꯡꯁꯤꯠ ꯄꯤꯅꯕ ꯇ꯭ꯔꯦꯁꯇꯒꯤ ꯁꯦꯝꯈꯤꯕ ꯆꯥꯎꯔꯥꯛꯅ ꯁꯦꯜ ꯊꯥꯗꯗꯕ ꯀꯤꯠ ꯑꯃꯅꯤ ꯫ ꯃꯁꯤꯒꯤ ꯁꯦꯠꯄ ꯌꯥꯕ ꯄꯥꯝꯕꯤ ꯑꯁꯤ ꯅꯨꯡꯁꯤꯠ ꯑꯃꯣꯠꯄꯒꯤ ꯉꯥꯛꯊꯣꯛꯅꯕ ꯃꯁꯛ ꯈꯪꯗꯣꯛꯄ ꯑꯃꯅꯤ ꯫ ꯃꯤꯑꯣꯏ ꯑꯃꯍꯦꯛꯇꯅ ꯌꯨꯝꯗꯒꯤ ꯂꯥꯐꯣꯏꯗ ꯍꯛꯊꯦꯡꯅꯅ ꯅꯨꯡꯁꯤꯠ ꯍꯥꯞꯅꯕ ꯇ꯭ꯔꯦꯁꯕꯨ ꯑꯃꯨꯛ ꯍꯟꯅ ꯁꯤꯖꯤꯟꯅ ꯇꯧꯗꯨꯅ ꯋꯥꯈꯜꯂꯣꯟ ꯑꯁꯤ ꯁꯦꯝꯒꯠꯄ ꯌꯥꯏ ꯫ ꯂꯤꯁꯤꯄ꯭ꯔꯤꯌꯥꯅ ꯄꯟꯖꯥꯕ ꯑꯃꯁꯨꯡ ꯍꯔꯤꯌꯥꯅꯥ ꯂꯦꯖꯤꯁ꯭ꯂꯦꯇꯤꯕ ꯑꯦꯁꯦꯝꯕ꯭ꯂꯤ ꯍꯥꯎꯁꯀꯤ ꯃꯃꯥꯡꯗ ꯃꯁꯤ ꯍꯧꯗꯣꯛꯈꯤ ꯫ ꯃꯍꯥꯛꯅ ꯗꯤꯜꯂꯤ ꯑꯃꯁꯨꯡ ꯅꯦꯁꯅꯦꯜ ꯀꯦꯄꯤꯇꯦꯜ ꯔꯤꯖꯟ ꯅꯨꯡꯁꯤꯠꯀꯤ ꯃꯣꯠꯄꯒꯤ ꯑꯋꯥꯕ ꯑꯗꯨ ꯀꯣꯛꯍꯟꯅꯕꯒꯤꯗꯃꯛ ꯊꯨꯅ ꯋꯥꯊꯣꯛ ꯊꯤꯅꯕ ꯂꯨꯆꯤꯡꯕꯁꯤꯡꯒꯤ ꯄꯨꯛꯅꯤꯡ ꯆꯤꯡꯁꯤꯟꯈꯤ ꯫
"

ꯃꯍꯥꯛꯅ ꯃꯈꯥ ꯇꯥꯅ ꯍꯥꯏꯈꯤ ꯃꯗꯨꯗꯤ ꯊꯣꯔꯥꯡ ꯑꯁꯤ ꯗꯤꯜꯂꯤꯒꯤ ꯅꯨꯡꯁꯤꯠꯀꯤ ꯃꯣꯠꯍꯟꯕꯅ ꯏꯊꯤꯜ ꯄꯤꯔꯕꯁꯨ, ꯃꯍꯥꯛꯅ ꯃꯁꯤꯒꯤ ꯄꯥꯎꯗꯝ ꯑꯁꯤ ꯑꯀꯣꯏꯕꯒꯤ ꯐꯤꯚꯝ ꯈꯛꯇꯒꯤ ꯃꯇꯥꯡꯗ ꯑꯣꯏꯍꯟꯕ ꯄꯥꯝꯗꯦ ꯫ ꯃꯗꯨꯒꯤ ꯃꯍꯨꯠꯇ, ꯃꯍꯥꯛꯅ ꯍꯥꯏꯈꯤ, ꯃꯁꯤ ꯃꯍꯥꯛ ꯑꯁꯤ ꯍꯧꯖꯤꯛ ꯑꯃꯁꯨꯡ ꯇꯨꯡꯗ ꯍꯤꯡꯅꯕꯒꯤꯗꯃꯛ ꯃꯊꯧ ꯇꯥꯕ ꯔꯤꯂꯥꯏꯟꯁ꯭ꯌꯦꯜꯒꯤ ꯃꯇꯤꯛꯁꯤꯡꯒ ꯂꯣꯏꯅꯅ, ꯃꯤꯁꯟ ꯑꯃꯥ ꯄꯨꯈꯠꯅꯕ ꯃꯥꯡꯖꯧꯅꯅ ꯂꯥꯛꯈꯤꯕ ꯑꯗꯨꯒ ꯃꯥꯟꯅꯩ ꯫ ꯃꯍꯥꯛꯅ ꯃꯣꯗꯦꯜ ꯑꯗꯨ ꯏꯟꯗꯤꯌꯟ ꯏꯟꯁꯇꯤꯇ꯭ꯌꯨꯠ ꯑꯣꯐ ꯇꯦꯛꯅꯣꯂꯣꯖꯤ ꯖꯝꯃꯨ (ꯑꯥꯏ. ꯑꯥꯏ. ꯇꯤ.) ꯒꯤ ꯄ꯭ꯔꯣꯐꯦꯁꯔ ꯆꯟꯗꯟ ꯒꯣꯁꯀꯤ ꯃꯇꯦꯡꯒ ꯂꯣꯏꯅꯅ ꯁꯦꯝꯒꯠꯈꯤ ꯫

### ꯑꯐꯥꯎꯕ ꯑꯣꯛꯇꯣꯕꯔ ꯃꯥꯔ꯭ꯆ ꯲꯰꯱꯹
ꯏꯪ ꯲꯰꯱꯹ꯒꯤ ꯑꯣꯛꯇꯣꯕꯔ ꯲꯱ꯗ ꯂꯤꯁꯤꯄ꯭ꯔꯤꯌꯥꯅ ꯃꯍꯥꯛꯀꯤ ꯁꯧꯒꯠꯄ ꯂꯤꯁꯤꯡ ꯀꯌꯥꯒ ꯂꯣꯏꯅꯅ ꯅ꯭ꯌꯨ ꯗꯤꯜꯂꯤ ꯏꯟꯗꯤꯌꯥ ꯒꯦꯠ "ꯑꯐꯥꯎꯕ ꯑꯣꯛꯇꯣꯕꯔ ꯃꯥꯔꯆ ꯲꯰꯱꯹" ꯍꯧꯈꯤ ꯫ ꯈꯣꯡꯆꯠ ꯑꯁꯤ ꯑꯣꯛꯇꯣꯕꯔ ꯲꯱ꯗꯒꯤ ꯲꯷ ꯐꯥꯎꯕ ꯇꯣꯉꯥꯟ ꯇꯣꯉꯥꯟꯕ ꯃꯐꯝꯁꯤꯡꯗ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄꯒꯤ ꯃꯇꯥꯡꯗ ꯊꯨꯅ ꯊꯕꯛ ꯇꯧꯅꯕ ꯍꯥꯏꯖꯅꯕ ꯑꯃꯁꯨꯡ ꯚꯥꯔꯠꯇ ꯑꯏꯪ ꯑꯁꯥꯒ ꯃꯔꯤ ꯂꯩꯅꯕ ꯑꯥꯏꯟ ꯑꯃ ꯁꯦꯝꯅꯕ ꯄꯥꯡꯊꯣꯛꯈꯤ ꯫

### ꯁꯤ. ꯑꯣ. ꯄꯤ. ꯲꯵
thumb|ꯏꯪ ꯲꯰꯱꯹ꯒꯤ ꯗꯤꯁꯦꯝꯕꯔ ꯱꯲ꯗ ꯁ꯭ꯄꯦꯟꯒꯤ ꯃꯦꯗ꯭ꯔꯤꯗꯇ ꯄꯥꯡꯊꯣꯛꯈꯤꯕ ꯌꯨꯅꯥꯏꯇꯦꯗ ꯅꯁꯟꯁ ꯀ꯭ꯂꯥꯏꯃꯦꯠ ꯆꯦꯟꯖ ꯀꯟꯐꯔꯦꯟꯁ ꯲꯰꯱꯹ (ꯁꯤ. ꯑꯣ. ꯄꯤ. ꯲꯵) ꯗ ꯌꯨ. ꯑꯦꯟ. ꯒꯤ ꯁꯦꯀ꯭ꯔꯦꯇꯔꯤ ꯖꯦꯅꯔꯦꯜ ꯑꯦꯟꯇꯣꯅꯤꯑꯣ ꯒ꯭ꯌꯨꯇꯦꯔ꯭ꯁꯀ ꯂꯣꯏꯅꯅ ꯂꯤꯁꯤꯄ꯭ꯔꯤꯌꯥ ꯀꯡꯒꯨꯖꯝ ꯫
ꯂꯤꯁꯤꯄ꯭ꯔꯤꯌꯥꯅ ꯏꯪ ꯲꯰꯱꯹ꯒꯤ ꯌꯨꯅꯥꯏꯇꯦꯗ ꯅꯦꯁꯟꯒꯤ ꯀ ꯭ ꯂꯥꯏꯃꯦꯠ ꯆꯦꯟꯖ ꯀꯟꯐꯔꯦꯟ ꯭ ꯁꯇ ꯋꯥ ꯍꯥꯏꯈꯤ, ꯃꯁꯤ ꯁꯤ. ꯑꯣ. ꯄꯤ. 25 ꯍꯥꯏꯅꯁꯨ ꯈꯪꯅꯩ, ꯃꯁꯤꯅ ꯃꯥꯂꯦꯝꯒꯤ ꯂꯨꯆꯤꯡꯕꯁꯤꯡꯗ ꯍꯧꯖꯤꯛ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄꯒꯤ ꯃꯇꯥꯡꯗ ꯊꯕꯛ ꯇꯧꯅꯕ ꯍꯥꯏꯖꯈꯤ ꯫ ꯊꯧꯔꯝ ꯑꯁꯤꯗ ꯂꯩꯕꯥꯛ 196ꯗꯒꯤ ꯃꯤꯑꯣꯏ ꯲꯶,꯰꯰꯰ ꯁꯔꯨꯛ ꯌꯥꯈꯤ ꯫ ꯃꯁꯤ ꯌꯨ. ꯑꯦꯟ. ꯑꯦꯐ. ꯁꯤ. ꯁꯤ. (ꯌꯨꯅꯤꯇꯦꯗ ꯅꯦꯁꯟ ꯐꯡꯔꯦꯝꯋꯥꯔ꯭ꯛ ꯀꯟꯚꯦꯟꯁꯟ ꯑꯣꯟ ꯀ꯭ꯂꯥꯏꯃꯦꯠ ꯆꯦꯟꯖ) ꯒꯤ ꯃꯈꯥꯗ ꯁ꯭ꯄꯦꯟꯒꯤ ꯁꯔꯀꯥꯔꯒꯤ ꯂꯣꯖꯤꯁ꯭ꯇꯤꯀꯦꯜ ꯃꯇꯦꯡꯒ ꯂꯣꯏꯅꯅ ꯆꯤꯂꯤꯒꯤ ꯂꯩꯉꯥꯛꯅ ꯄꯥꯡꯊꯣꯛꯈꯤꯕ ꯁ꯭ꯄꯦꯟ꯭ꯁꯀꯤ ꯃꯦꯗ꯭ꯔꯤꯗꯇ ꯗꯤꯁꯦꯝꯕꯔ ꯲ꯗꯒꯤ ꯱꯳ ꯐꯥꯎꯕ ꯄꯥꯡꯊꯣꯛꯈꯤ ꯫

ꯂꯤꯁꯤꯄ꯭ꯔꯤꯌꯥꯅ ꯁꯤ. ꯑꯣ. ꯄꯤ. ꯲꯵ꯒꯤ ꯃꯇꯝꯗ ꯌꯨ. ꯑꯦꯟ. ꯒꯤ ꯁꯦꯀ꯭ꯔꯦꯇꯔꯤ-ꯖꯦꯅꯔꯦꯜ ꯑꯦꯟꯇꯣꯅꯤꯑꯣ ꯒ꯭ꯌꯨꯇꯦꯔꯦꯁ ꯎꯅꯈꯤ ꯑꯃꯁꯨꯡ "ꯃꯥꯂꯦꯝꯒꯤ ꯑꯉꯥꯡꯁꯤꯡꯒꯤ ꯃꯥꯏꯀꯩꯗꯒꯤ" ꯃꯃꯥꯟ ꯑꯃ ꯄꯤꯈꯤ ꯫ ꯃꯃꯥꯟ ꯑꯗꯨꯗ ꯃꯍꯥꯛꯅ ꯃꯥꯂꯦꯝꯒꯤ ꯑꯉꯥꯡ ꯄꯨꯝꯅꯃꯛꯀꯤꯗꯃꯛ ꯍꯦꯟꯅ ꯐꯕ ꯃꯐꯝ ꯑꯃ ꯁꯦꯝꯒꯠꯄ ꯄꯥꯝꯃꯤ ꯍꯥꯏꯅ ꯍꯥꯏꯈꯤ ꯫ ꯃꯍꯥꯛꯄꯨ ꯒꯨꯇꯦꯔꯦꯁꯅ ꯊꯥꯒꯠꯈꯤ ꯫ ꯊꯧꯔꯝ ꯑꯁꯤꯒꯤ ꯃꯅꯨꯡꯗ ꯒ꯭ꯔꯦꯇꯥ ꯊꯟꯕꯔ꯭ꯒ ꯑꯃꯁꯨꯡ ꯑꯇꯣꯞꯄ ꯃꯥꯂꯦꯝꯒꯤ ꯂꯨꯆꯤꯡꯕ ꯀꯌꯥꯅ ꯁꯔꯨꯛ ꯌꯥꯈꯤ ꯫ 

### ꯃꯥꯂꯦꯝꯒꯤ ꯁꯦꯟꯃꯤꯠꯂꯣꯟ ꯃꯤꯐꯝ ꯲꯰꯲꯰
ꯏꯪ ꯲꯰꯲꯰ꯗ ꯂꯤꯁꯤꯄ꯭ꯔꯤꯌꯥꯅ ꯃꯥꯂꯦꯝ ꯁꯦꯟꯃꯤꯠꯂꯣꯟ ꯃꯤꯐꯝ ꯁꯔꯨꯛ ꯌꯥꯔꯤꯕꯁꯤꯡꯗ ꯑꯦꯛꯇꯤꯕ꯭ꯁ ꯒ꯭ꯔꯦꯇꯥ ꯊꯟꯕꯔ꯭ꯒ, ꯂꯨꯏꯁꯥ ꯅ꯭ꯌꯨꯕꯥꯎꯌꯔ, ꯏꯖꯥꯕꯦꯜ ꯑꯦꯛꯁꯜꯁꯟ, ꯑꯃꯁꯨꯡ ꯂꯣꯀꯤꯅꯥ ꯇꯤꯜꯒ ꯂꯣꯏꯅꯅꯥ ꯆꯤꯊꯤ ꯑꯃꯥ ꯐꯣꯡꯈꯤ, ꯃꯗꯨꯗ ꯀꯝꯄꯅꯤꯁꯤꯡ, ꯕꯦꯡ꯭ꯛꯁꯤꯡ ꯑꯃꯁꯨꯡ ꯁꯔꯀꯥꯔꯁꯤꯡꯗ ꯐꯣꯁꯦꯜ ꯐ꯭ꯌꯨꯜꯁꯤꯡꯗ ꯁꯕꯁꯤꯗꯤ ꯄꯤꯕ ꯊꯨꯅ ꯊꯤꯡꯅꯕ ꯀꯧꯈꯤ ꯫ ꯗ ꯒꯥꯔꯗꯤꯌꯟ ꯄꯤꯈꯤꯕ ꯋꯥꯈꯜꯂꯣꯟ ꯑꯃꯗ ꯃꯈꯣꯏꯅ ꯍꯥꯏꯈꯤ, "ꯑꯩꯈꯣꯏꯅ ꯍꯥꯏꯔꯤꯕ ꯊꯕꯛꯁꯤꯡ ꯑꯁꯤ ꯲꯰꯵꯰,꯲꯰꯳꯰ ꯅꯠꯇ꯭ꯔꯒ ꯲꯰꯲꯱ ꯐꯥꯎꯕꯗ ꯇꯧꯕ ꯄꯥꯝꯗꯦ, ꯍꯧꯖꯤꯛ ꯇꯧꯕꯒꯨꯝꯅ ꯍꯧꯖꯤꯛꯁꯨ ꯇꯧꯕ ꯄꯥꯝꯃꯤ ꯫ ꯑꯩꯈꯣꯏꯅ ꯃꯥꯂꯦꯝꯒꯤ ꯂꯨꯆꯤꯡꯕꯁꯤꯡꯗ ꯑꯄꯛꯉꯥ ꯑꯁꯤꯒꯤ ꯑꯋꯥꯕ ꯑꯁꯤꯒꯤ ꯈ꯭ꯋꯥꯏꯗꯒꯤ ꯃꯔꯨ ꯑꯣꯏꯕ ꯐꯣꯁꯤꯁ ꯐ꯭ꯌꯨꯜ ꯁꯦꯜ-ꯊꯨꯝꯒꯤ ꯐꯤꯕꯝꯗ ꯁꯦꯜ ꯊꯥꯗꯕ ꯊꯤꯡꯅꯕ ꯍꯥꯏꯔꯤ ꯫ ꯃꯗꯨꯒꯤ ꯃꯍꯨꯠꯇ, ꯃꯈꯣꯏꯅ ꯃꯈꯣꯏꯒꯤ ꯁꯦꯟꯐꯝ ꯑꯗꯨ ꯍꯧꯖꯤꯛ ꯂꯩꯔꯤꯕ ꯂꯦꯞꯄ ꯂꯩꯇꯅ ꯍꯤꯡꯕ ꯉꯝꯕ ꯇꯦꯛꯅꯣꯂꯣꯖꯤꯁꯤꯡ, ꯊꯤꯖꯤꯟ-ꯍꯨꯝꯖꯤꯟꯕꯒꯤ ꯊꯕꯛꯁꯤꯡ ꯑꯃꯁꯨꯡ ꯃꯍꯧꯁꯥꯒꯤ ꯐꯤꯕꯝ ꯐꯒꯠꯍꯟꯕꯗ ꯊꯥꯗꯒꯗꯕꯅꯤ ꯫ ꯃꯇꯝ ꯈꯔꯒꯤ ꯑꯣꯏꯕ ꯀꯥꯟꯅꯕꯁꯤꯅ ꯄꯨꯟꯁꯤꯒꯤ ꯃꯇꯝ ꯀꯨꯏꯅ ꯍꯤꯡꯕ ꯉꯝꯗꯅꯕ ꯑꯣꯏꯍꯟꯔꯣꯏꯗꯕꯅꯤ ꯫"

### ꯃꯥꯂꯦꯝꯒꯤ ꯅꯨꯃꯤꯠ ꯲꯰꯲꯰
ꯂꯤꯁꯤꯄ꯭ꯔꯤꯌꯥꯅ ꯌꯨꯅꯥꯏꯇꯦꯗ ꯁ꯭ꯇꯦꯠꯁꯀꯤ ꯋꯥꯁꯤꯡꯇꯟ, ꯗꯤ. ꯁꯤ. ꯗ ꯲꯰꯲꯰ꯒꯤ ꯃꯥꯂꯦꯝꯒꯤ ꯅꯨꯃꯤꯠꯇ ꯃꯥꯂꯦꯝꯒꯤ ꯑꯣꯏꯕ ꯃꯤꯐꯝꯁꯤꯡꯗ ꯋꯥ ꯍꯥꯏꯈꯤ ꯫ ꯀꯣꯚꯤꯗ-꯱꯹ꯒꯤ ꯂꯥꯏꯆꯠ ꯊꯣꯛꯂꯛꯄꯅ ꯃꯔꯝ ꯑꯣꯏꯗꯨꯅ ꯊꯧꯔꯝ ꯑꯗꯨ ꯚꯔꯆ꯭ꯌꯨꯜ ꯑꯣꯏꯅ ꯄꯥꯡꯊꯣꯛꯈꯤ ꯫ ꯃꯍꯥꯛ ꯑꯁꯤ ꯑꯇꯣꯞꯄ ꯃꯥꯂꯦꯝꯒꯤ ꯂꯨꯆꯤꯡꯕꯁꯤꯡ, ꯏꯊꯤꯜ ꯄꯤꯕꯁꯤꯡ, ꯃꯃꯤꯡ ꯂꯩꯔꯕ ꯃꯤꯑꯣꯏꯁꯤꯡ, ꯁꯥꯟꯅꯔꯣꯏꯁꯤꯡ ꯑꯃꯁꯨꯡ ꯏꯁꯩ-ꯅꯣꯡꯃꯥꯏ ꯇꯧꯕꯁꯤꯡꯒ ꯂꯣꯏꯅꯅ ꯎꯠꯈꯤ, ꯃꯗꯨꯒꯤ ꯃꯅꯨꯡꯗ ꯄꯣꯞ ꯐ꯭ꯔꯥꯟꯁꯤꯁ, ꯁꯤꯜꯚꯤꯌꯥ ꯑꯦꯔꯂꯦ, ꯗꯦꯅꯤꯁ ꯍꯦꯁ, ꯕꯤꯜ ꯃꯦꯛꯀꯤꯕꯦꯟ, ꯒ꯭ꯂꯣꯕꯦꯜ ꯑꯦꯗꯚꯥꯏꯖꯔꯤ ꯀꯝꯃꯤꯇꯤꯒꯤ ꯃꯦꯝꯕꯔ ꯑꯜꯕꯔꯠ ꯑꯅꯤ ꯁꯨꯕ (ꯄ꯭ꯔꯤꯟꯁ ꯑꯣꯐ ꯃꯣꯅꯥꯀꯣ) ꯒ꯭ꯂꯥꯕꯦꯜ ꯑꯦꯗꯚꯥꯏꯗꯔꯤ ꯀꯝꯃꯤꯇꯤ ꯃꯦꯝꯕꯔ ꯑꯜꯕ꯭ꯔꯠ ꯑꯅꯤ ꯁꯨꯕ) ꯒ ꯂꯣꯏꯅꯅ ꯌꯥꯎꯈꯤ ꯫

### ꯇꯤ. ꯏ. ꯗꯤ.  ꯋꯥ ꯍꯥꯏꯕ
ꯏꯪ ꯲꯰꯲꯰ꯒꯤ ꯐꯦꯕ꯭ꯔꯨꯋꯥꯔꯤ ꯱꯸ꯗ ꯃꯍꯥꯛꯅ ꯚꯥꯔꯠꯀꯤ ꯅ꯭ꯌꯨ ꯗꯤꯜꯂꯤ ꯗꯤꯜꯂꯤ ꯌꯨꯅꯤꯚꯔꯁꯤꯇꯤ ꯄꯥꯡꯊꯣꯛꯈꯤꯕ ꯇꯦꯗꯑꯦꯛꯁ. ꯑꯦꯁ. ꯕꯤ. ꯑꯦꯁ. ꯁꯤ. ꯗ ꯋꯥ ꯍꯥꯏꯈꯤ ꯫ ꯏꯪ ꯲꯰꯲꯰ꯒꯤ ꯐꯦꯕ꯭ꯔꯨꯋꯥꯔꯤ ꯲꯳ꯗ ꯃꯍꯥꯛꯅ ꯃꯨꯝꯕꯥꯏ ꯄꯥꯡꯊꯣꯛꯈꯤꯕ ꯇꯦꯗ꯭ꯁ ꯒꯦꯠꯋꯦꯗ ꯋꯥ ꯍꯥꯏꯈꯤ ꯑꯃꯁꯨꯡ ꯃꯍꯥꯛꯀꯤ ꯋꯥꯊꯣꯛ ꯑꯗꯨꯒꯤꯗꯃꯛ ꯁ꯭ꯇꯦꯟꯗꯤꯡ ꯑꯣꯚꯦꯁꯟ ꯑꯃꯥ ꯐꯪꯈꯤ ꯫ ꯃꯍꯥꯛꯅ ꯆꯍꯤ ꯃꯥꯄꯣꯟ ꯁꯨꯔꯛꯄꯗ ꯇꯦꯗ꯭ꯁ ꯇꯣꯛꯁꯇ ꯇꯔꯨꯛꯔꯛ ꯋꯥ ꯉꯥꯡꯈꯤ ꯫

### ꯃꯍꯩꯁꯪꯁꯤꯡꯗ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯗꯣꯛꯄꯒꯤ ꯃꯇꯥꯡꯗ ꯇꯥꯛꯄ ꯇꯝꯅꯕꯒꯤ ꯈꯣꯡꯖꯪ
ꯂꯤꯁꯤꯄ꯭ꯔꯤꯌꯥꯅ ꯃꯍꯩꯁꯪꯁꯤꯡꯗ ꯑꯏꯪ ꯑꯁꯥꯒꯤ ꯐꯤꯚꯝ ꯍꯣꯡꯂꯛꯄꯒꯤ ꯃꯇꯥꯡꯗ ꯂꯥꯏꯔꯤꯛꯁꯤꯡ ꯇꯝꯕ ꯃꯊꯧ ꯇꯥꯍꯟꯅꯕ ꯈꯣꯡꯖꯪ ꯆꯠꯊꯔꯤ, ꯑꯃꯁꯨꯡ ꯃꯁꯤꯒꯤ ꯃꯇꯨꯡ ꯏꯟꯅ ꯚꯥꯔꯠꯀꯤ ꯁ꯭ꯇꯦꯠ ꯒꯨꯖꯔꯥꯠ ꯂꯩꯉꯥꯛꯅ ꯃꯍꯩꯁꯪꯒꯤ ꯃꯍꯩ-ꯃꯁꯤꯡꯗ ꯑꯏꯪ-ꯑꯁꯥꯒꯤ ꯐꯤꯚꯝ ꯐꯒꯠꯂꯛꯄ ꯑꯁꯤ ꯌꯥꯎꯍꯜꯂꯦ ꯫

### ꯁꯤ. ꯑꯣ. ꯄꯤ. ꯲꯸
ꯏꯪ ꯲꯰꯲꯳ꯒꯤ ꯗꯤꯁꯦꯝꯕꯔ ꯱꯱ꯗ, ꯏꯪ ꯲꯰꯲꯳ꯒꯤ ꯌꯨꯅꯥꯏꯇꯦꯗ ꯅꯁꯟ꯭ꯁ ꯀ꯭ꯂꯥꯏꯃꯦꯠ ꯆꯦꯟꯖ ꯀꯟꯐꯔꯦꯟ꯭ꯁꯇ (ꯁꯤ. ꯑꯣ. ꯄꯤ. ꯲꯸) ꯂꯤꯁꯤꯄ꯭ꯔꯤꯌꯥꯅ ꯀꯟꯐꯔꯦꯟꯁꯀꯤ ꯃꯔꯨꯑꯣꯏꯕ ꯐꯝꯕꯥꯛ ꯑꯗꯨꯗ "ꯐꯣꯁꯤꯁ ꯐ꯭ꯌꯨꯜ ꯂꯣꯏꯁꯤꯟꯕꯤꯌꯨ. ꯑꯩꯈꯣꯏꯒꯤ ꯑꯄꯛꯉꯥ ꯑꯃꯁꯨꯡ ꯑꯩꯈꯣꯏꯒꯤ ꯇꯨꯡꯒꯤ ꯐꯤꯕꯝ ꯀꯟꯕ" ꯍꯥꯏꯕ ꯈꯨꯗꯝ ꯑꯃ ꯄꯥꯏꯗꯨꯅ ꯑꯃꯁꯨꯡ ꯑꯀꯨꯞꯄ ꯋꯥꯊꯣꯛ ꯑꯃ ꯄꯤꯗꯨꯅ ꯆꯠꯈꯤ ꯫ ꯁꯦꯀ꯭ꯌꯨꯔꯤꯇꯤ ꯄꯔꯁꯅꯦꯜꯁꯤꯡꯅ ꯃꯤꯐꯝ ꯑꯗꯨꯗꯒꯤ ꯂꯧꯊꯣꯛꯇ꯭ꯔꯤꯉꯩ ꯃꯃꯥꯡꯗ ꯃꯍꯥꯛꯄꯨ ꯊꯥꯒꯠꯄꯒꯤ ꯃꯈꯣꯜ ꯑꯃ ꯄꯤꯈꯤ ꯫ ꯂꯤꯁꯤꯄ꯭ꯔꯤꯌꯥꯒꯤ ꯃꯇꯨꯡ ꯏꯟꯅ ꯃꯍꯥꯛꯄꯨ ꯁꯤ. ꯑꯣ. ꯄꯤ. ꯲꯸ꯗ ꯃꯈꯥ ꯇꯥꯅ ꯁꯔꯨꯛ ꯌꯥꯕꯗ ꯊꯤꯡꯖꯤꯟꯈꯤ ꯫

## ꯈꯪꯗꯣꯛꯄ
ꯂꯤꯁꯤꯄ꯭ꯔꯤꯌꯥꯕꯨ ꯋꯥꯁꯤꯡꯇꯟ, ꯗꯤ. ꯁꯤ. ꯗ ꯌꯨꯝꯐꯝ ꯑꯣꯏꯕ ꯑꯔꯊ ꯗꯦ ꯅꯦꯠꯋꯥꯔꯛꯀꯤ ꯍꯦꯗꯀ꯭ꯋꯥꯇꯔꯁꯤꯡꯅ "ꯔꯥꯏꯖꯤꯡ ꯁ꯭ꯇꯥꯔ" ꯍꯥꯏꯕ ꯃꯤꯡꯆꯠ ꯑꯁꯤ ꯄꯤꯗꯨꯅ ꯏꯀꯥꯏ ꯈꯨꯝꯅꯕ ꯎꯠꯈꯤ ꯫

ꯏꯪ ꯲꯰꯱꯹ꯒꯤ ꯅꯕꯦꯝꯕꯔ ꯱꯹ꯗ, ꯃꯍꯥꯛꯅ ꯆꯟꯗꯤꯒꯔ ꯌꯨꯅꯤꯚꯔꯁꯤꯇꯤ "ꯑꯦꯁ. ꯗꯤ. ꯖꯤ. ꯒꯤ ꯑꯦꯝꯕꯦꯁꯦꯗꯔ ꯑꯦꯋꯥꯔ꯭ꯗ ꯲꯰꯱꯹" ꯐꯪꯈꯤ, ꯃꯁꯤ ꯚꯥꯔꯠ ꯁꯔꯀꯥꯔ ꯅꯤꯇꯤ ꯑꯥꯌꯣꯒ ꯂꯣꯏꯅꯅꯥ ꯗꯩꯅꯤꯛ ꯚꯥꯁꯀꯔ ꯄꯤꯈꯤ ꯫ ꯂꯤꯁꯤꯄ꯭ꯔꯤꯌꯥꯅ ꯏꯪ ꯲꯰꯲꯰ꯒꯤ ꯖꯅꯨꯋꯥꯔꯤ 3ꯗ ꯅ꯭ꯌꯨ ꯗꯤꯜꯂꯤ "ꯒ꯭ꯂꯣꯕꯦꯜ ꯆꯤꯜꯗ ꯄ꯭ꯔꯣꯗꯤꯖꯤ ꯑꯦꯋꯥꯔ꯭ꯗ ꯲꯰꯲꯰" ꯁꯨ ꯐꯪꯈꯤ, ꯃꯁꯤ ꯄꯣꯟꯗꯤꯆꯦꯔꯤ ꯂꯦꯐꯇꯦꯅꯦꯟꯠ ꯒꯕꯔꯅꯔ ꯀꯤꯔꯟ ꯕꯦꯗꯤ ꯄꯤꯈꯤ ꯫

## ꯂꯅꯥꯏꯒꯤ ꯄꯨꯟꯁꯤ

## ꯑꯁꯤꯁꯨ ꯌꯦꯡꯕꯤꯌꯨ

## ꯃꯇꯦꯡ ꯂꯧꯔꯛꯐꯝ

ꯃꯆꯥꯈꯥꯏꯕ:ꯃꯤꯇꯩ ꯅꯤꯡꯉꯣꯜ